DOI: 10.5279/dk-sa-dda-1341
title: Observa Prøvevalg 1986
title: Observa Political Index Polls, 1986

description: #Observas opinionsundersøgelser:     #-------------------------------     #     #Observa har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten.     #     #     #Observa Prøvevalg 1986:     #----------------------     #     #I 1986 gennemførte Observa i alt 10 prøvevalg. Alle spørgsmål herfra er samlet i undersøgelsen DDA-1341: Observa Prøvevalg 1986. Derudover findes de enkelte prøvevalg som DDA-1924 til DDA-1933.     #     #Indholdet af nærværende undersøgelse er her opregnet for hvert     #af prøvevalgene:     #     #DDA-1924 Observa Prøvevalg 1986, februar-undersøgelsen:     #Partipræference; stemmeintention ved folkeafstemningen den 27. februar om EF-pakken; bedømmelse af de enkelte partier i Folketinget; holdning til forslaget om ''forældreløn'', dvs. at en af forældrene i et barns første par leveår skal have mulighed for hel eller delvis frihed for erhvervsarbejde og gives en ''løn'', der svarer til det offentliges udgift til en institutionsplads; om respondenten evt. ville benytte sig af et tilbud om ''forældreløn''; hjemmeboende børn i husstanden og disses alder; pasning af børn under skolealderen; holdning til forskellige musikkategorier; om der i fjernsynet og radioen er for meget, passende eller for lidt af disse kategorier af musik; samt rygevaner.     #     #DDA-1925 Observa Prøvevalg 1986, marts-undersøgelsen:     #Partipræference; om Danmark i de kommende år vil opleve alvorlige terrorhandlinger; holdning til en nøje kontrol med og registrering af mistænkelige elementers gøren og laden; holdning til karensdagen; om loven praktiseres; om nogen for at ''kompensere'' for karensdagen tager en ekstra sygedag eller benytter retten til at blive hjemme ved barns sygdom; om respondenten er offentligt eller privat ansat eller selvstændig; antal ansatte på respondentens arbejdsplads; om respondenten har fast eller skiftende arbejdsplads; hvilket transportmiddel, der benyttes til arbejdspladsen; antal kilometer fra bopæl til arbejdsplads; transporttid til arbejde; bil i husstanden; holdning til ''samkørsel'' organiseret af FDM og Vejdirektoratet; pensionsopsparing og pensionsforsikring; om respondenten nogensinde har været ude at flyve; flybefordring benyttet inden for de sidste 12 måneder; samt årsager til, at respondenten aldrig har fløjet.     #     #DDA-1926 Observa Prøvevalg 1986, april-undersøgelsen:     #Partipræference; om respondenten har udregnet den faktiske skat for 1985; vurdering af en række kendte personers virke som ''ambassadører'' for Danmark; holdning til tiltaleformerne ''du'' og ''De''; forskellige former for sport/motion som respondenten dyrker; om respondenten regner med at følge slutrunden om VM i fodbold i Mexico; om respondenten ved tilrettelæggelsen af sommerferien i 1986 vil tage specielle hensyn for at kunne følge VM i TV; om de senere års vinskandaler har påvirket respondentens vindrikkevaner; samt hvor ofte respondenten drak vin før den italienske vinskandale.     #     #DDA-1927 Observa Prøvevalg 1986, maj-undersøgelsen:     #Partipræference; holdning til den amerikanske militære aktion mod Libyen i april; stemmeintention ved en hypotetisk folkeafstemning om atomkraft; om Danmark bør kræve, at Sverige og Østtyskland lukker A-kraftværkerne i henholdsvis Barsebäck og Greifswald; tillid til at, regeringen og en alternativ S/SF regering arbejder/ville arbejde til landets bedste; bedømmelse af regeringens medlemmer; sommerferien 1985 og sommerferieplaner; samt hvem respondenten tror bliver nr. 1, 2, 3 og 4 ved VM i fodbold i Mexico.     #     #DDA-1928 Observa Prøvevalg 1986, juni-undersøgelsen:     #Partipræference; holdning til, hvordan overskuddet på statsbudgettet skal anvendes; holdning til Bagmandspolitiet; medlemskab af et politisk parti eller en vælgerforening; medlemskab af en miljøorganisation eller en fredsbevægelse; erhvervslivets forvaltning af sit ansvar på en række områder; holdning til strafferammer for overtrædelse af miljøloven; vurdering af kommunernes og amternes varetagelse af deres opgave som miljøkontrollanter; sovevaner og søvnproblemer; om respondenten ofte vågner uoplagt og i perioder af dagen og aftenen har svært ved at holde sig vågen; samt om respondenten plejer at tage en lur på hverdage.     #     #DDA-1929 Observa Prøvevalg 1986, august-undersøgelsen:     #Partipræference; foretrukken regering efter et folketingsvalg hvor henholdsvis Socialdemokratiet eller de borgerlige partier får grundlag for at danne regering; brug af forskellige former for opsparing/investering; holdning til at få pensionsopsparing udbetalt som løn; anskaffelser eller investeringer på en række områder inden for det sidste år; fritidsaktiviteter i vinterhalvåret; holdning til promillegrænserne; holdning til tvungen brug af sikkerhedssele på bagsædet af biler; hjemmeboende børn i husstanden og disses alder; retten til at blive hjemme ved barns 1. sygedag; samt problemer med at få passet syge børn.     #     #DDA-1930 Observa Prøvevalg 1986, september-undersøgelsen:     #Partipræference; holdning til myndighedernes administration af udlændingeloven (vedr. flygtningestatus); holdning til justitsminister Erik Ninn-Hansens forslag om at indføre flygtningestop i et år; vurdering af Poul Schlüters indsats som regeringsleder i de sidste fire år; vurdering af Anker Jørgensens indsats som oppositionsleder i de sidste fire år; om Anker Jørgensen bør gå som formand for Socialdemokratiet; hvem der er bedst egnet til at efterfølge Anker Jørgensen som partiformand; vurdering af en række samfundsfaktorers indflydelse på udviklingen i Danmark og bedømmelse af disse samfundsfaktorers virke; holdning til hjernedødskriteriet; om respondenten ved fuldstændig svigtende nyrefunktion ville modtage en nyre fra en hjernedød; om respondenten ville stille sin nyre til rådighed, når respondenten selv var hjernedød; om respondenten ville samtykke i, at en nyre fra en nær pårørende, der var erklæret hjernedød, blev stillet til rådighed for transplantation; samt kendskab, holdning og økonomisk støtte til en række miljøbevarende og humanitære organisationer.     #     #DDA-1931 Observa Prøvevalg 1986, oktober-undersøgelsen:     #Partipræference; vurdering af sandsynlig lønstigning og ugentlig arbejdstid efter de kommende overenskomstforhandlinger; om respondenten er villig til at give afkald på en del af lønstigningen til fordel for en pensionsordning; holdning til aflønning af forskellige grupper af offentligt ansatte og bedømmelse af den service, disse grupper yder; villighed til at betale mere i skat for at give de offentligt ansatte bedre lønninger/for at få bedre service fra det offentlige; holdning til indførelse af overskudsdeling; brug af TV-sporten og bedømmelse af TV-sportens kommentatorer; stormagternes (USAs, Sovjetunionens og Kinas) indflydelse på bevarelse af verdensfreden; konto-, købe- og kreditkort i husstanden; samt privat/erhvervsmæssig brug af disse kort.     #     #DDA-1932 Observa Prøvevalg 1986, november-undersøgelsen:     #Partipræference; vinterferien 1985/1986 og vinterferieplaner; foretrukken regering efter det næste folketingsvalg; holdning til eksklusivaftaler; læsevaner; holdning til de faglige organisationers økonomiske støtte til de politiske partier og til direkte statstilskud til partierne; vurdering af en række samfundsproblemer; indkøb af dagligvarer; samt om respondenten er villig til at betale mere for varerne for at kunne handle i nærheden af bopælen.     #     #DDA-1933 Observa Prøvevalg 1986, december-undersøgelsen:     #Partipræference; bedømmelse af partierne i Folketinget; kirkegang i jule- og nytårsperioden sidste år og i år; brug af gudstjeneste(r) i radio eller TV i jule-/nytårsperioden; lommepenge til børn (beløb og metode); beløb til julegaver; udsigterne for 1987 (egen økonomi, landets økonomi, verdenssituationen); erhvervslivets muligheder i de nærmeste år; samt tilbringelse af juleaften
description: Se abstract
description: See abstract